194. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 339 της 4/4 Οκτ. 1990 (ΦΕΚ Α΄ 135) Σύσταση Γενικών Διευθύνσεων και μονάδας στρατηγικού σχεδιασμού και ανάλυσης πολιτικής στο Υπουργείο Εθνικής Παιδείας και Θρησκευμάτων. Έχοντας υπόψη: 1.Τις διατάξεις της παρ. 1 καθώς και των παρ. 4, 5 και 10 του άρθρ. 78 και των παρ. 1 και 4 του άρθρ. 80 του Νόμ. 1892/1990 (Α΄ 101). 2.Την αριθ. Υ 1140/1051173/1390/0001/1990 κοινή απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό Οικονομικών» (ΦΕΚ Β΄ 420). 3.Την αριθ. 490/1990 γνωμοδότηση του Συμβουλίου της Επικρατείας, μετά από πρόταση των Υπουργών Προεδρίας της Κυβέρνησης, Εθνικής Οικονομίας, Εθνικής Παιδείας και Θρησκευμάτων και Υφυπουργού Οικονομικών, αποφασίζουμε: Σύσταση Γενικών Διευθύνσεων Άρθρ.1.-1.Στο Υπουργείο Εθνικής Παιδείας και Θρησκευμάτων συνιστώνται οι ακόλουθες Γενικές Διευθύνσεις: Α)Γενική Διεύθυνση Θρησκευμάτων, που συγκροτείται από τις Διευθύνσεις: α)Εκκλησιαστικής Διοίκησης (β)Εκκλησιαστικής Εκπαίδευσης (γ)Ετεροδόξων και Ετεροθρήσκων. Η Γενική αυτή Διεύθυνση συντονίζει τη δράση των επί μέρους υπηρεσιακών μονάδων από τις οποίες συγκροτείται, με σκοπό την εξειδίκευση, συγκριτική ανάλυση και αξιολόγηση της ακολουθουμένης πολιτικής στο χώρο των Θρησκευμάτων. Β)Γενική Διεύθυνση Σπουδών Πρωτοβάθμιας και Δευτεροβάθμιας Εκπαίδευσης, που συγκροτείται από τις Διευθύνσεις: (α)Σπουδών Πρωτοβάθμιας Εκπαίδευσης, (β) Σπουδών Δευτεροβάθμιας Εκπαίδευσης, (γ)Επιμόρφωσης, (δ)Φυσικής Αγωγής και (ε)Ειδικής Αγωγής. Η Γενική αυτή Διεύθυνση συντονίζει τη δράση των επί μέρους υπηρεσιακών μονάδων από τις οποίες συγκροτείται, με σκοπό την παρακολούθηση και αξιολόγηση των σπουδών και την εφαρμογή των προγραμμάτων πρωτοβάθμιας και δευτεροβάθμιας εκπαίδευσης. Γ)Γενική Διεύθυνση Διοίκησης Πρωτοβάθμιας και Δευτεροβάθμιας Εκπαίδευσης, που συγκροτείται από τις Διευθύνσεις: (α)Προσωπικού Πρωτοβάθμιας Εκπαίδευσης, (β)Προσωπικού Δευτεροβάθμιας Εκπαίδευσης, και (γ)Διοικητικών Υποθέσεων. Η Γενική αυτή Διεύθυνση συντονίζει τη δράση των επί μέρους υπηρεσιακών μονάδων από τις οποίες συγκροτείται, με σκοπό την επιλογή και κατανομή του προσωπικού που ανήκει στην αρμοδιότητα των τριών Διευθύνσεων, την παρακολούθηση θεμάτων καταστάσεως του προσωπικού αυτού και τη διεκπεραίωση των διοικητικών υποθέσεων των αντίστοιχων εκπαιδευτικών βαθμίδων. (Αντί για τη σελ. 44,509) Σελ. 44,509(α) Τεύχος 1151- Σελ. 45 Κεντρική Υπηρεσία 32.Α.α.192-194 Δ)Γενική Διεύθυνση Προγραμματισμού, που συγκροτείται από τις Διευθύνσεις: (α)Επενδύσεων, (β)Εποπτικών Μέσων Διδασκαλίας, (γ)Τεχνικής Υποστήριξης, (δ)Στατιστικής και (ε)Σχεδιασμού και Επιχειρησιακών Ερευνών. Η Γενική αυτή Διεύθυνση συντονίζει τη δράση των επί μέρους υπηρεσιακών μονάδων από τις οποίες συγκροτείται, με σκοπό τον προγραμματισμό και σχεδιασμό της κάλυψης των αναγκών της υλικοτεχνικής υποδομής του εκπαιδευτικού συστήματος και τη βελτίωση της λειτουργικότητάς του. Ε)Γενική Διεύθυνση Διοικητικής και Οικονομικής Υποστήριξης, που συγκροτείται από τις Διευθύνσεις: (α)Διοικητικού Κεντρικής Υπηρεσίας, (β)Οικονομικών Υποθέσεων, (γ)Οργάνωσης και Μεθόδων και (δ)Μηχανογράφησης. Η Γενική αυτή Διεύθυνση συντονίζει τη δράση των επί μέρους υπηρεσιακών μονάδων από τις οποίες συγκροτείται, με σκοπό την παρακολούθηση θεμάτων καταστάσεως του προσωπικού Κεντρικής Υπηρεσίας, την κατάρτιση και εκτέλεση του Γενικού Προϋπολογισμού του Υπουργείου και τη μηχανογραφική υποστήριξη του έργου του Υπουργείου. ΣΤ)Γενική Διεύθυνση Διεθνών Εκπαιδευτικών Σχέσεων, που συγκροτείται από τις Διευθύνσεις: (α)Διεθνών Εκπαιδευτικών Σχέσεων, (β)Ξένων Σχολείων, (γ)Ελληνικών Σπουδών εξωτερικού και (δ)Ε.Ο.Κ. Η Γενική αυτή Διεύθυνση συντονίζει τη δράση των επί μέρους υπηρεσιακών μονάδων από τις οποίες συγκροτείται, με σκοπό την παρακολούθηση θεμάτων Ε.Ο.Κ., στελέχωση σχολείων Εκπαιδεύσεως Ελληνοπαίδων Εξωτερικού, των ξένων στην Ελλάδα σχολείων και των Διεθνών Εκπαιδευτικών Σχέσεων με χώρες πλην των ανηκουσών στην Ε.Ο.Κ. 2.Στις Γενικές Διευθύνσεις της προηγούμενης παραγράφου προΐστανται Γενικοί Διευθυντές ως εξής: α)Της Γενικής Διεύθυνσης Θρησκευμάτων μέλος του Δ.Ε.Π. των Α.Ε.Ι. ή υπάλληλος του κλάδου ΠΕΙ Διοικητικού. β)Της Γενικής Διεύθυνσης Σπουδών Πρωτοβάθμιας και Δευτεροβάθμιας Εκπαίδευσης εκπαιδευτικός της Πρωτοβάθμιας ή Δευτεροβάθμιας Εκπαίδευσης με βαθμό Α΄ που έχει υπερεικοσαετή υπηρεσία. γ)Της Γενικής Διεύθυνσης Διοίκησης Πρωτοβάθμιας και Δευτεροβάθμιας Εκπαίδευσης υπάλληλος του Κλάδου ΠΕΙ Διοικητικού. δ)Της Γενικής Διεύθυνσης Προγραμματισμού υπάλληλος του κλάδου ΠΕ2 Τεχνικού. Σελ. 44,510(α) Τεύχος 1151-Σελ. 46 ε)Της Γενικής Διεύθυνσης Διοικητικής και Οικονομικής Υποστήριξης υπάλληλος του κλάδου ΠΕΙ Διοικητικού. στ)Της Γενικής Διεύθυνσης Διεθνών Εκπαιδευτικών Σχέσεων μέλος του Δ.Ε.Π. των Α.Ε.Ι. ή του Ε.Π. των Τ.Ε.Ι. ή εκπαιδευτικός της Πρωτοβάθμιας ή Δευτεροβάθμιας Εκπαίδευσης με βαθμό Α΄ που έχει υπερεικοσαετή υπηρεσία ή υπάλληλος του κλάδου ΠΕΙ Διοικητικού. Μονάδα Στρατηγικού Σχεδιασμού Άρθρ.2.-1.Στο Υπουργείο Εθνικής Παιδείας και Θρησκευμάτων συνιστάται, κατά τα οριζόμενα στις διατάξεις του άρθρ. 80 του Νόμ. 1892/1990, Μονάδα Στρατηγικού σχεδιασμού και ανάλυσης πολιτικής, που υπάγεται απευθείας στον υπουργό. 2.Για τη στελέχωση της συνιστώμενης κατά την προηγούμενη παράγραφο Μονάδας, συνιστώνται στο Υπουργείο 8 θέσεις ειδικού επιστημονικού προσωπικού, με σχέση εργασίας ιδιωτικού δικαίου αορίστου χρόνου. Προσόντα διορισμού στις θέσεις αυτές ορίζονται τα προβλεπόμενα από το άρθρ. 26 του Π.Δ. 194/1988 (ΦΕΚ 84 Α΄), όπως αυτό ισχύει κάθε φορά. Ο αριθμός των θέσεων του προσωπικού αυτού κατά ειδικότητα καθορίζεται κάθε φορά με την προκήρυξη πλήρωσης κενών θέσεων. Υπηρεσίες υπαγόμενες σε όργανα  υπερκείμενα της Γενικής Διεύθυνσης Άρθρ.3.-Απευθείας στη Γενική Γραμματεία του Υπουργείου Εθνικής Παιδείας και Θρησκευμάτων υπάγονται: 1.Η Διεύθυνση Ιδιωτικής Εκπαίδευσης 2.Η Διεύθυνση Πολιτικής Σχεδίασης Έκτακτης Ανάγκης (ΠΣΕΑ) 3.Η Διεύθυνση Εκπαιδευτικής Ραδιοτηλεόρασης 4.Η Διεύθυνση Επαγγελματικής Κατάρτισης 5.Το Τμήμα Βιβλιοθηκών 6.Το Τμήμα Ιστορικών Αρχείων 7.Το Τμήμα Μειονοτικών Σχολείων 8.Το Τμήμα Κοινοβουλευτικού Ελέγχου 9.Το Τμήμα Ενημέρωσης και Δημοσίων Σχέσεων. 32.Α.α.194 Κεντρική Υπηρεσία 